Касцёл Беззаганнага Зачацця Найсвяцейшай Дзевы Марыі (Бабруйск)

Касцё́л Беззага́ннага Зача́цця Найсвяце́йшай Панны Мары́і — адзіны ў Бабруйску каталіцкі касцёл, цэнтр парафіі.

 Гісторыя 
міні|Гістарычны выгляд касцёла, які быў зменены ў 1968 годзе. Фотаздымак да 1914 года.
Касцёл пабудаваны ў 1906 годзе (паводле некаторых звестак — у 1903) у стылі неаготыкі (інтэр'ер мае таксама барочныя рысы). Будаўніцтва вялося пад кіраўніцтвам ксяндза Яна Красоўскага і інжынера Станіслава Шабунеўскага. Фундацыю зрабілі генерал Яблоньскі, княжна Радзівіл, маркрафіня Веляпольская, Шыман Забела і Эдгар БулгакКур’ер Польскі, 9 чэрвеня 1903 г..  9 верасня 1912 года касцёл быў кансэкраваны мітрапалітам, архібіскупам магілёўскім Вінцэнтам Ключынскім.

У 1902/1906—1912 гадах пробашчам парафіі і дэканам бабруйскім быў ксёндз-канонік Ян Красоўскі (памёр у 1912). У 1906-1920 гадах у парафіі працавалі ксяндзы Вітальд Івіцкі, Вацлаў Пацэвіч, Ян Брэчка, Вінцэнт Латарэвіч, Караль Бялініс, Адам Пучкар-Хмялеўскі.

У 1935—1941 гадах службы ў касцёле забаранілі, а памяшканні выкарыстоўвалі пад гаспадарчыя мэты.

У 1921—1944 гадах пробашчам парафіі быў ксёндз Фелікс Выліжынскі. У 1938 годзе ён быў зняволены ў лагеры ў Казахстане, потым у лагеры каля ПячорыTadeusz Poleski (1985) Pastoral work by the Catholic Church in Belorussia (1917—1984), Religion in Communist Lands, 13:3, 298—313, DOI: 10.1080/09637498508431211. Пасля выхаду на волю ў ліпені 1941 года ксёндз Выліжынскі вярнуўся на парафію, якую апекаваў да смерці восенню 1944 года.

У 1946 годзе касцёл зноў закрыты. У 1968 годзе фасад храма часткова разбурылі і ўмуравалі ў пяціпавярховы адміністрацыйны будынак, які стаіць да сёння.

У 1955—1970 гадах парафіян апекаваў ксёндз Мечыслаў Малыніч, які жыў у Слуцку.

У кастрычніку 1989 года прынята рашэнне пра вяртанне касцёла вернікам, але здзейснілася толькі ў сакавіку 1990 года. 13 ліпеня 1990 года касцёл кансэкраваў біскуп Тадэвуш Кандрусевіч, памылкова даўшы яму тытул Святых Апосталаў Пятра і Паўла. Пасля рэканструкцыі, якую 9 снежня 1996 года ўчыніў мітрапаліт, кардынал Казімір Свёнтак, у тытул касцёла і парафіі вярнулі гістарычнае імя — Беззаганнага Зачацця Найсвяцейшай Дзевы Марыі.

 Сучасныя пробашчы парафіі 
Час кіраванняІмяз 13 ліпеня 1990Анджэй Шчэнсны
</tr>з 15 сакавіка 1993Раман Факсінскіз 30 студзеня 2000Антоній Клімантовічлюты-жнівень 2001Аляксандр Тарасевічз 7 жніўня 2001Генрых Акалатовічз 21 жніўня 2005Уладзімір Русак, адміністратарз 18 кастрычніка 2005Юрый Быкаўз 3 жніўня 2014Андрэй Яркавец

 Касцёл у культуры 
Касцёл апісаны ў аповесці Фларыяна Чарнышэвіча «Nadberezyńcy» («Надбярэзынцы»), аўтар паказаў яго важным рэлігійным асяродкам палякаў ва Усходняй Беларусі, месца пілігрымак і арганізацыі свят, якія адначасова былі маніфестацыямі польскасціFlorian Czarnyszewicz: XIII Na Białą Procesję. W: Nadberezyńcy. T. 1. S. 89..

 Літаратура 
 Фларыян Чарнышэвіч: Nadberezyńcy. Powieść w trzech tomach osnuta na tle prawdziwych wydarzeń. Выд. 1. Кракоў: ARCANA sp. z o.o., 2010, с. 638. ISBN 978-83-60940-69-3.

 Спасылкі 

 Афіцыйны сайт Рыма-каталіцкае парафіі Беззаганнага Зачацця Найсвяцейшай Дзевы Марыі ў Бабруйску 
 Старонка «Аднаўленне бабруйскага касцёла» ў Facebook
 Здымкі на Radzima.org
 Здымкі на Globustut.by
 «Мы напоўнім Твой храм ззяннем нашых вачэй…» 

Бабруйск
Катэгорыя:Касцёлы Бабруйска
Катэгорыя:Касцёлы Мінска-Магілёўскай архідыяцэзіі
Катэгорыя:1906 год у Бабруйску